
Gwerthusiad beirniadol a nodi’r camau addysgu a dysgu nesaf sy’n canolbwyntio ar astudiaeth achos dysgwr unigol neu grŵp o ddysgwyr, sy’n seiliedig ar ddigwyddiad beirniadol a arsylwyd.

Wrth arsylwi gwersi yn Ysgol X, cefais y profiad o ganolbwyntio ar y berthynas rhwng  athro a’r disgybl gan gynnwys elfennau penodol addysgu, yr awyrgylch, ymddygiad proffesiynol yr athro , rheolaeth dosbarth, strategaethau gwahanol, tra ar yr un pryd dysgu am nodweddion llwyddiannus dysgu ac addysgu effeithiol. Mae gofynion yr aseiniad yn fy annog i edrych yn fanwl ar strategaethau penodol a ddefnyddir gan athrawon gan ddadlau effeithiolrwydd yr addysgu a’r dysgu. ‘Rwyf yn bwriadu ysgrifennu gwerthusiad beirniadol am ddigwyddiad penodol a meddwl yn gritigol a dadansoddi fy nghanfyddiad a’i gymharu gydag enghreifftiau sy’n bodoli o fewn damcaniaethau addysgiadol gwahanol. ‘Rwyf am ganolbwyntio ar astudiaeth achos penodol a’i gymharu gyda barn nifer o ddamcaniaethwr addysg ac ystyried y camau nesaf i oresgyn y digwyddiad yn y dyfodol.

‘Roedd yn bwysig ystyried sefyllfa COVID-19 a’r effaith ar weithgareddau’r ysgol, o ystyried ei fod yn gynnar iawn mewn i’r tymor a all effeithio ar amgylchiadau dysgu ,a’i fod yn Ddydd Mercher, sef canol yr wythnos addysgu, a all fod yn ddiwrnod anodd i ddisgyblion ac effeithio ar eu hymddygiad.

 Yr Ysgol:

Ysgol ddynodedig Gymraeg  3-18 oed yw’r ysgol, daw’r disgyblion o ardal eang gyda chyfanswm o 1,120 o ddisgyblion. Er bod canran uchel o’r disgyblion yn rhugl yn y Gymraeg, 39% ohonynt sydd yn defnyddio’r iaith yn y cartref a 13% o ddisgyblion sydd âg anghenion arbennig.

 “Mae’r berthynas gadarnhaol rhwng athrawon a disgyblion yn nodwedd eithriadol. Mae hyn yn llwyddo i greu awyrgylch diogel i ddisgyblion drafod, mentro, gwneud camgymeriadau a dysgu” (Estyn 2019 P2).1 

Mae Adroddiad Estyn yn cyd-fynd gyda slogan yr ysgol, “Dyro dy law i mi ac fe awn i ben y mynydd” (Estyn 2019 P2). Yn ystod fy arsylwad, ‘roedd yr elfen gymunedol yn amlwg o fewn yr ysgol. Cefais gyfle i ddilyn dosbarth o flwyddyn saith ac roedd hi’n ddiddorol gweld y disgyblion ifanc yn ymgyfarwyddo â bywyd ysgol uwchradd mewn ffordd wahanol oherwydd effaith Covid19.

Byddaf yn cyfeirio at ganllawiau BERA o’r ddogfen ‘Ethical Guidelines for Educational Research’. Dywed BERA “Researchers should accord them their rights to confidentiality and anonymity.” (BERA 2018 P25)2 Mae’n hanfodol ystyried, nid yn unig o safbwynt ymddygiad proffesiynol ond hefyd wrth gydnabod hawliau'r disgyblion ar athrawon sydd ynghlwm â’r arsylwad. Byddaf yn ymgyfarwyddo a pholisïau’r ysgol sy’n seiliedig a’r ddogfen. 
Mewn canlyniad i COVID-19 dim ond cyfle i ddilyn un dosbarth am un diwrnod cefais.  Byddai wedi bod yn ddefnyddiol gallu dilyn mwy nag un blwyddyn er mwyn cael darlun llawn or ysgol a gweld sut oedd athrawon yn newid eu straetegaethau gyda gwahanol flynyddoedd.

Digwyddiad Critigol
Canolbwynt yr aseiniad yw digwyddiad critigol. Dywedir Tripp nid yw digwyddiadau critigol yn rhywbeth sydd yn digwydd yn amlwg.  Mae’n cael ei greu oherwydd y ffordd rydym yn edrych ar bethau, ein canfyddiadau ein hunain neu ei’n farn bersonol. Y gair mae Tripp yn defnyddio yw ‘interpretation’ sydd yn hanfodol i ddarganfod digwyddiad critigol oherwydd mae gweld rhywbeth rydych chi efallai yn cytuno neu yn anghytuno gydag yn un peth, ond mae creu dehongliad eich hun o’r sefyllfa yn gam ymhellach. Mae rhywbeth yn denu eich sylw o fewn dosbarth sydd yn eich galluogi i ymchwilio mewn iddo, er mwyn darganfod penderfyniadau athronyddol pwysig sydd yn cael eu gwneud wrth addysgu. Mae’n bwysig edrych ar ddigwyddiad critigol fel ‘significant turning-point'(David Tripp 1993 T24)3 or change’ oherwydd mae digwyddiad o’r fath, yn gallu cael effaith mawr ar sut a pa mor dda mae’r disgybl yn dysgu. Cred Tripp mae prif fwriad archwilio digwyddiadau critigol yw gwerthuso penderfyniadau athrawon neu ddisgyblion, pam maent yn gwneud hyn a beth yw eu bwriad ac yna defnyddio eich canfyddiadau a’u rhoi yn erbyn barnau athronyddwyr eraill i weld a oes unrhyw dueddiadau, unrhyw farn sydd yn gwbl wahanol i’r lleill neu a ydi hynny'r peth iawn i wneud. (David Tripp 1993)3 Awgryma Kehm Jash Joshi bod digwyddiad critigol yn rhywbeth rydym yn gweld fel rhywbeth sydd angen ei ddatrys neu broblem o fewn y safle addysgu. Nid digwyddiad rheolaidd yw digwyddiad critigol, rhywbeth sydd yn bersonol i’r athro neu’r disgybl sydd ddim wedi ei drefnu o flaen llaw. (Khem Raj Joshi 2018)4 

Mae’r cwestiwn yn pwysleisio ar astudiaeth achos, ac mae hwn yn fethodoleg bwysig i’w ystyried wrth ddadansoddi’r digwyddiad critigol. Ysgrifennir John Gerring, astudiaeth achos yw’r ffordd o edrych mewn i wybodaeth sydd yn cael ei weld yn glinigol , yn ‘ethno-graphical’, sef cyfeirio yn wyddonol a’r amryw o bobl, ddiwylliannau a thueddiadau gwledydd a chefndiroedd gwahanol. Mae cyfranogiad cyfranogol neu ‘in the field’ hefyd yn ganolbwynt iddo sydd yn cael ei nodweddu gan ‘process-tracing’ sydd yn ymchwilio mewn i nodweddion ac effeithiau digwyddiad neu achos penodol. (John Gerring 2004 T342)5. 

Creda (Bassey 1999)6 bod astudiaeth achos yn cymryd i ystyriaeth y cymhlethdod a’r manylder o fywyd pob dydd, sefyllfaoedd a ffeithiau gwir a hefyd o fywyd cymdeithasol newydd sy’n golygu ei fod yn llawer mwy na darganfod rhywbeth a’i ymchwilio. Os yw’n cael ei wneud yn fanwl ac ofalus mae astudiaethau achos yn edrych mewn yn ddwfn ar yr anghysondebau mewn meddylfryd ac ymchwilio mewn i’r ffeithiau cyferbyniol sydd yn cael eu  cynnal gan nifer o ymchwilwyr a athronyddwyr. (Bassey 1999)6 Mae hwn yn rhoi cadarnhad a sicrwydd i ddarllenwyr yr ymchwil bod y cynnwys yn hollol ddilys a chyfredol.
Mae yna ddwy ffordd o arsylwi, arsylwi cyfranogol neu arsylwi anghyfranogol. Golygai arsylwi cyfranogol bod rhywun yn arsylwi tu fewn i sefyllfa, yn cyfathrebu a chyfrannu yn aml mewn i’r grŵp wrth ofyn cwestiynau a chymryd rhan mewn llawer o weithgareddau gyda’r grŵp. Mae hyn yn galluogi’r arsylwr greu darganfyddiadau mewnol ac ymchwilio’n ddwfn mewn i ddeinamig y grŵp trwy edrych ar bopeth mewn manylder.

Mae arsylwi anghyfranogol yn galluogi arsylwr edrych ar sefyllfa neu grŵp o bobl mewn ffordd allanol, sydd heb ei  amharu. Mae hwn yn rhoi teimlad mwy sicr i’r arsylwr o sut fath o sefyllfa ydi hi a pa fath o gysylltiad sydd gan y grŵp ac yn sicrhau bod unrhyw ganfyddiadau ddim yn cael eu lliwio gan bresenoldeb arsylwr. Er hyn fe wnaeth Gussow ymchwilio’r effaith mae cael rhywun yn arsylwi yn cael ar ysgolion a darganfuodd er bod yr arsylwr yn cynnal arsylwad anghyfranogol ‘roedd yna ryw fath o berthynas yn cael ei greu gyda’r arsylwr ar bobl oedd yn cael eu harsylwi.  (M, Mercatoris and W. E Craighead - 1974)7, sy’n golygu bod siawns i’r canfyddiadau gael eu heffeithio gan bresenoldeb arsylwr, i gymharu â diwrnod arferol gyda neb ychwanegol yn y sefyllfa.

Mae’n bwysig edrych ar ddigwyddiadau critigol gyda’r cwricwlwm newydd mewn golwg. Oherwydd mae newid y meddylfryd a’r dulliau newydd o ddysgu yn gallu bod yn fanteisiol i addysg yng Nghymru. Er hynny, mae’r newidiadau yn anodd delio a hwy yn sefyllfa bresennol COVID-19. Mae’r cwricwlwm newydd yn fan cychwyn cynllunio pob darn o waith yng Nghymru. Gwnaeth Donaldson ddod i’r casgliad yn ei adroddiad ‘Sucsesful Futures’ bod disgyblion eisiau dysgu am gymwyseddau cymdeithasol cyffredinol, gan gynnwys pethau fel 'sgiliau bywyd' maent yn mynd i’w defnyddio fel oedolion, ac yn credu bod y cwricwlwm blaenorol yn hen ac angen ei hailstrwythuro. Mae’r cwricwlwm newydd wedi cael ei rhannu mewn i bedwar diben, sef bod rhaid i ddisgyblion fod yn “dysgwyr uchelgeisiol a galluog’, ‘ddinasyddion egwyddorol a gwybodus’, “gyfranwyr mentrus, creadigol ac yn ‘unigolion iach a hyderus’.  (Donaldson 2017 T29-30)8 

Yn ystod fy arsylwad, fe wnaeth un digwyddiad sefyll allan. Disgybl oedd yn tarfu ar draws y wers, yn gofyn cwestiynau trwy’r amser, rhai oedd yr athro newydd ei hateb yn flaenorol, cwyno am ei waith ei hun ar lafar, dweud bod ei waith ddim o safon i gymharu â gweddill y dosbarth, ac ambell waith yn siarad yng nghanol gwneud tasg.  Yn aml nid oedd yn ei wneud yn bwrpasol er mwyn tarfu ar draws y wers ac roedd ffactorau eraill a oedd yn chwarae rôl fawr yn y sefyllfa. 
    
‘Roedd yr athro yn mynd o amgylch y disgyblion un wrth un yn edrych dros eu gwaith gan roi adborth personol i bob disgybl. Rhoddodd yr athro adborth i’r disgybl yma gan roi enghraifft ar bapur y disgybl ac yna rhoi llinell trwy ei waith. ‘Roedd hwn yn sioc i’r disgybl oedd ddim yn gwybod sut i ymateb.  Yn fy marn i ni wnaeth yr athro hwn oherwydd ei bod hi’n grac neu yn anhapus gyda’r disgybl ond fel rhyw fath o jôc. Er hyn fe wnaeth y disgybl weld hi’n anodd iawn i weld yr ochor ddoniol. Gwnaeth hyn godi’r cwestiwn o ‘Ba fath o berthynas sydd gan athrawon a disgyblion, sut mae athrawon yn ymddwyn yn wahanol gyda disgyblion gwahanol, sut mae disgyblion yn ymateb yn wahanol i sefyllfaoedd gwahanol ac ydi’r ffaith bod y disgyblion pump wythnos mewn iw flywddyn cyntaf yn effeithio ar sut y maent yn ymateb i’r sefyllfaoedd hynny?’

Wrth ystyried y digwyddiad critigol yma mae’n cysylltu gyda’r diben olaf yn awgrymiadau Donladson sef ‘unigolion iach a hyderus’, oherwydd ei bod hi dal yn gynnar iawn yn ddatblygiad y disgybl o fewn ysgol sy’n gallu effeithio ar hyder y disgybl i allu cael perthynas  gyda’r athro. Mae’r diben yma yn pwysleisio’r ffaith bod angen i ddisgyblion “ffurfio perthnasoedd cadarnhaol wedi’u seilio ar ymddiriedaeth a pharch at ei gilydd” (Donaldson – 2017 T30)8 sydd yn anodd iawn i ddisgybl sydd chwe wythnos mewn i’w flwyddyn gyntaf.  Yn ogystal â hyn mae’r diben ‘gyfranwyr mentrus a creadigol’ yn dod i’r golwg oherwydd “yn ymchwilio ac yn gwerthuso eu canfyddiadau’n feirniadol “ (Donldson 2017 T30)8 sef  bod gwerthuso yn rhan fawr o’i gwaith heddiw ac mae’r diben yma yn sicrhau bod disgyblion yn cymryd adborth yn y ffordd iawn a bod athrawon yn ei rhoi yn y ffordd gywir. Hefyd mae’r ffaith bod y disgybl yn gynnar yn ei amser yn yr ysgol yn gallu golygu y bydd medru datblygu i fod yn uchelgeisiol ,“gosod safonau uchel iddyn nhw eu hunain “ac i gyfranogi a chyfathrebu yn fwy effeithiol sydd yn ymwneud ar ddiben blaenorol lle dywedi’r “gallu cyfathrebu’n effeithiol mewn gwahanol ffurfiau a lleoliadau” (Donaldson 2017 T29)8. Meddyli’r hyn bod gyda’r disgyblion gyfle i ddatblygu o fewn ei hamser yn yr ysgol, a bod yna dri phwynt addysgu, i ddatblygu pobl ifanc i wynebu’r byd ar ôl gorffen yn yr ysgol, ac wrth edrych ar y digwyddiad critigol mae’n bwysig gadael i’r disgyblion ddatblygu ac addasu mewn i sefyllfaoedd newydd a ddim cymryd unrhyw rhagdybiaethau.

Adolygiad Llenyddiaeth:
Mae’r perthynas rhwng athro a disgybl sydd hefyd yn cysylltu gyda’r hyder mae disgyblion yn ei datblygu o ddiddordeb i mi.  Mae’r cysylltiad yna gyda “unigolion iach a hyderus”(Donaldson 2018)8 wedi fy sbarduno i edrych yn ddyfnach mewn i’r perthynas sydd gan ddisgyblion a’u hathrawon ac fe welir bod y pwyslais ar iechyd a lles disgyblion yn fwy pwysig nag erioed. 
Amlyga (M Poulou 2014)9 i'r ffaith y cawn weld fod ymchwil helaeth yn mynd ymlaen sy’n cefnogi’r perthynas cryf yma rhwng athrawon a disgyblion ac mae hyn yn chwarae rôl bwysig yn ddatblygiad y dosbarth, yn ogystal unigolion, er enghraifft  rheoli problemau disgyblaeth neu helpu disgyblion sydd tu ôl gweddill y dosbarth i gyrraedd eu potensial. Hefyd esboni’r yn yr erthygl fod y perthynas cryf yma yn effeithiol yn enwedig lle mae disgyblion gyda phroblemau ymddygiad yn y cwestiwn. Mae’r erthygl yn esbonio os yw disgybl yn teimlo yn ddieithr i’r ysgol, mae’r siawns o ddatblygu problemau ymddygiad yng nghlwm a ‘antisocial behaviour’ (M Poulou 2014)9 yn fwy tebygol. Yn ogystal â hyn credodd  (Mark Boynton a Christine Boynton 2005)10 ei bod yn hanfodol i gofio wrth gael perthynas da a chryf gyda disgyblion bod yna fwy o siawns iddynt  barchu a hoffi’r athrawon a fydd  yn arwain at y disgyblion eisiau plesio’r athrawon a hefyd safon gwaith ac ymddygiad llawer gwell. Yn yr un llyfr fe aeth (Kohn 1996)10 gam ymhellach a phwysleisio’r ffaith bod plant a disgyblion mwy tebygol o fod yn barchus, gofalus ac edrych ar ôl eraill os mae’r oedolion pwysig yn eu bywydau yn eu parchu ac yn gofalu am danynt.

Gall y weithred yma fod yn frwydr o bŵer, ac yn ffordd o fynegi goruchafiaeth a dangos  pŵer dros y disgybl. Er hyn dywedi’r Hurt mewn adnodd yn yr erthygl “Power in the classroom: Teacher and Student Perceptions”11  o fewn addysg mae pŵer yn cyfeirio at allu'r athro i reoli dosbarth, ac yn gallu effeithio a’r cyflwr y disgyblion am y  gorau er bod y disgyblion ddim yn cydweithio gyda’r athro sy’n golygu bod athro yn gallu cymryd rheolaeth o sefyllfa sydd tu allan i reolaeth unrhyw ddisgybl. Ond mae James C. McCroskey a Virginia P. Richmond, awduron yr erthygl yma yn credu bod barn Hurt yn wallus ond yn gweld bod yna debygrwydd o fewn  athrawon ac ymchwilwyr arall dros y blynyddoedd. Beth a olygir gan hyn yw bod nifer fawr o athrawon yn gweld bod cael yr elfen yna o bŵer dros y disgyblion o fudd iddynt, ac wrth edrych yn ôl ar y digwyddiad critigol, fe allwn weld bod yr athro  yn ceisio ennill un frwydr i ennill pŵer dros y disgybl yn gynnar  yn ei amser yn yr ysgol.  (James C. McCroskey and Virginia P. Richmond – 1983)11  Mae’r ‘Education Support Partenrship’ yn dweud yn y ‘Managing pupil behaviour report’ bod ymchwil wedi darganfod mae “the most effective teachers find a balance between dominance and cooperation” (Education Support 2018 Tud5)12 sydd yn pwysleisio  pwysigrwydd o ddarganfod y canolbwynt er mwyn sicrhau bod  disgyblion yn cael y gorau allan o’r dysgu gan ddefnyddio’r ddau begwn gwahanol. Mae theori (Dreikur 2000)13 sef ‘Classroom Management Theory’ yn cyd-fynd gyda’r syniad ceisio a chael parch rhwng yr athro ar ddisgyblion a ddylai fod yn un o’r prif bwyntiau cyntaf o addysgu, creda wrth i ddisgyblion cael i’w derbyn fel rhan o’r grŵp, gan gael teimlad o gwerth mae’r awch i addysgu yn llawer uwch.

Mae athrawon yn defnyddio strategaethau gwahanol i reoli dosbarth, er mwyn sicrhau bod  disgyblion yn datblygu a pherfformio i’r gorau gallant, sydd yn gysylltiedig â’r diben olaf yn Cwricwlwm Newydd Cymru, yn gofyn i ddisgyblion i “wynebu heriau ac yna eu trechu”, sef un o brif nod athrawon. (Cwriciwlwm Cymru)14. Mae athrawon yn gweld bod defnyddio eu pŵer yn gallu bod o fydd iddynt er mwyn gallu rheoli disgyblion i allu gweithio i’r gorau y gallant. Mae athrawon sy’n defnyddio dull o fod yn elyniaethus neu o bŵer yn gweld hyn fel ffordd o allu gwneud i’r disgyblion gyrraedd y disgwyliadau a’r gofynion sydd angen arnynt i lwyddo ond sydd yn gwneud hyn heb boeni am deimladau'r disgybl. Mae disgyblion yn gallu cam ddehongli hyn fel bod yr athro ddim yn hoffi’r disgybl neu bod gan y disgybl broblem gyda’i dysgu. Mae athrawon yn aml yn gwneud hyn oherwydd dyma’r unig ffordd y maent yn teimlo eu bod yn gallu cael y gorau allan o ddisgyblion, mewn ffordd sydd yn llym a disgybledig fel bod gan y disgyblion barch at yr athro ar barodrwydd i ddysgu ac mae hyn yn cael i’w hedrych ar fel rhan o’r theori ‘Assertive Discepline’. (Lee Canter 1992)15. Wrth feddwl am y digwyddiad,  mae’n bosib  mae dyma’r dechneg wnaeth yr athro ei ddefnyddio, er mwyn cael y teimlad o bŵer dros y disgybl fel sylfaen i weddill ei amser yn yr ysgol.  Mae’r strategaeth yma o roi llinell trwy waith y disgybl efallai yn dangos yr elfen  o bŵer gan yr athro,  er efallai ei bod wedi defnyddio’r strategaeth  ar yr amser anghywir, mor gynnar  mewn i’w flwyddyn gyntaf. Mae (Dr. Zohreh Esmaeili 2015)16 yn credu bod athrawon angen ychydig o awdurdod a goruchafiaeth fel rhywun sydd â chyfrifoldeb dros eraill er mwyn sicrhau bod pob tasg angenrheidiol yn cael eu cyflawni. Mae’r erthygl yn sôn am enghreifftiau o wahanol awdurdod a ddefnyddir o fewn y dosbarth, gan gynnwys  awdurdod cyfreithiol  i sicrhau eu bod yn cael yr addysg gorau posibl ac i gael y canlyniadau gorau posibl. Mae’r ddau ddull o wobrwyo a chosbi  yn golygu bod yr athro yn gallu defnyddio’i awdurdod i roi gwobrau priodol i’r disgyblion, er mwyn rhoi hwb iddynt  wneud eu gwaith ac mae athrawon yn defnyddio eu hawdurdod i gosbi disgyblion sydd wedi cambyhafio i sicrhau na fyddant yn  ei wneud eto. (Dr. Zohreh Esmaeili 2015)16

Un o’r pethau mwyaf pwysig o ran addysgu yw lles y disgybl sydd yn cael ei hamlygu o fewn y cwricwlwm newydd, ac sydd yn hanfodol. Un peth sydd yn helpu disgybl  fwynhau ei amser yn yr ysgol yn enwedig yn y  flwyddyn gyntaf yw pontio, yn ogystal ar cymorth ac arweiniad maent yn cael yn yr wythnosau cynnar.  Mae disgyblion yn gweld hwn yn hynod o fuddiol wrth amnewid o ysgol gynradd i uwchradd. Dywed (Erin Mackenzie, Anne McMaugh and Kerry-Ann O’Sullivan 2012)17 yn y bennod  ‘Perceptions of primary to secondary school transitions: Challenge or threat?’ bod disgyblion yn mynd trwy eu hamser mwyaf dylanwadol, yn ceisio ymuno mewn i fywyd yr ysgol ac i greu grwpiau cymdeithasol lle  maent yn cael eu derbyn mewn i  gymdeithas yr ysgol. Yn  wythnosau cynnar y disgybl yn yr ysgol,  mae’n bwysig bod athrawon yn cydnabod gwahanol ffactorau sef bod y disgyblion dal yn dod i arfer gyda disgwyliadau athrawon uwch a strategaethau dysgu newydd mewn sefyllfaoedd gwbl wahanol. Prif gol disgybl yn yr amser yma yw  ffitio  mewn i  fywyd yr ysgol, a ddim i sefyll allan, felly wrth feddwl am y digwyddiad, mae’r erthygl yma yn awgrymu efallai  mai tynnu cyn lleied o sylw ac sy’n bosibl ar unrhyw ddisgybl fel unigolion yw’r gorau. (Erin Mackenzie, Anne McMaugh and Kerry-Ann O’Sullivan – 2012)17. Dywed  Summerfeild bod y cyfnod o amnewid yn hynod anodd i ddisgyblion newydd yr ysgol, oherwydd maent yn mynd “from being the oldest, most responsible, best known and most demonstrably able” (Summerfeild – 1986 Tud11)18 yn gorfforol ac yn feddyliol, i fod yr ifancaf, anaeddfed a dieithr yn yr ysgol a dyma’r amser lle maent angen  mwyaf o ofal. Mae wedi bod yn anodd iawn i ddisgyblion blwyddyn 7 eleni oherwydd  sefyllfa bresennol COVID-19, ni cheir cyfnod pontio i ddod i arfer gyda’r ysgol, dulliau athrawon ac i wneud ffrindiau felly mae’r ffordd roedd yr athro wedi ymddwyn yn y digwyddiad yma yn codi cwestiynau a’i dyma’r amser gorau i ddefnyddio strategaethau fel hyn gyda disgybl. Awgryma (Lavdim Kazazi, Majid Hilal Al-Rashdi, Rashid Al-Azri 2015)19 bod cael amser cyfnewid llwyddiannus yn benodol yn gallu effeithio ar ei addysgu am weddill ei amser yn yr ysgol yn ogystal â’i llesiant yn gyffredinol sydd yn golygu bod yr amser yma yn hanfodol oherwydd fe fydd yn gosod sail bwysig a cryf ar gyfer gweddill ei amser yn yr ysgol. Mae’r ddau rhan yma o erthyglau gwahanol  yn cyfeirio at yr ochr unigol o ddisgybl yn canolbwyntio ar eu lles a’u haddysgu yn bersonol a ddim yn edrych ar y darlun llawn. Yn yr un erthygl mae’n cyfeirio’n ôl at yr athrawon ac yn awgrymu bod disgwyliadau athrawon yn hynod o wahanol rhwng ysgol uwchradd a chynradd oherwydd bod “pupils previous experience or achievement is often disregarded by secondary schools” (Lavdim Kazazi, Majid Hilal Al-Rashdi, Rashid Al-Azri 2015 Tud2)19  

Mae’r pwysigrwydd yma o gael y cyfnod pontio cywir yn hanfodol i ddatblygiad disgybl ac yn ôl arolwg (NFER 2006)20 mae cyfnod pontio yn rhan allweddol o ddatblygiad plentyn ac yn cael ei hamlygu yn yr ‘Education Act 2002’, i sicrhau gwelliant mewn safonau  disgyblion cyfnod allweddol tri.  Mae’r erthygl yn amlygu’r ffaith bod safonau a chanlyniadau disgyblion yn cwympo o ddiwedd ysgol gynradd i ddechrau ysgol uwchradd oherwydd “the way some children became dislocated and took time to settle into their new environment” (NFER 2006)20, sydd nid yn unig yn esbonio’r ffaith bod eu safonau addysgu yn cwympo, ond hefyd yn esbonio pam gall disgyblion blwyddyn saith ymateb i wahanol sefyllfaoedd o fewn yr ysgol. Mae’r ffaith hefyd bod disgyblion ddim yn cael eu dysgu gan yr un athro, felly fe fydd yn anodd iddynt arfer gyda strategaethau a gwahanol ffyrdd  gwahanol athrawon. (NFER 2006)20. Mae hyn yn ffaith bwysig i gofio wrth ddysgu, ac yn y digwyddiad critigol mae’n bwysig ystyried y  sefyllfa bresennol lle nad oedd cyfnod pontio ac awyrgylch gwbl wahanol oherwydd COVID-19. Yn cefnogi’r pwynt yna dywed (Evangelou M – 2008)21 bod disgyblion sydd yn teimlo eu bod wedi cael llawer o gymorth ac arweiniad gan eu hysgol yn y wythnosau yn adeiladu at eu hamser yn yr ysgol yn ogystal â’r wythnosau cyntaf yn yr ysgol gan gynnwys amser pontio  yn llawer mwy tebygol o gael amser cyfnewid mwy llwyddiannus. Fe all hwn amrywio o fod yn llwyddiannus o fewn eu gwaith academaidd, creu ffrindiau newydd, adnabod eu ffordd o gwmpas yr ysgol, cael llyfrau addysgu yn barod a dod i adnabod ethos yr ysgol. (Evandelou M 2008)21. 



Adfyfyrio:
Wrth ddefnyddio model Brookfeild o adfyfyrio, mae’n rhoi'r cyfle imi allu edrych ar y digwyddiad mewn sawl lens gwahanol. Yn gyntaf ar lefel bersonol, credaf bydd gweithred yr athro wedi cael effaith mawr a’r addysgu’r plentyn fel unigolyn, yn amlwg drwy effeithio ar hyder. Dywed (M Poulou 2014)9 bod angen cynnal yr hyder er mwyn gallu cynnal yr addysgu. Hefyd, fe all parch disgybl cael ei golli oherwydd hyn ac mae hwn yn rhan allweddol o gael y safle addysgu gorau i'r athro a’r ddisgybl. Cafodd hyn i amlygu yn ôl theori (Dreikur 2000)13. Mae’r elfen yna o barch o fewn ystafell dosbarth yn hanfodol i awyrgylch dysgu priodol. Yn ôl safbwynt y disgybl efallai ei bod yn well i'r athro ddefnyddio techneg (Lee Canter 1992)15 o ymateb grymusol lle mae’r athrawon yn amlwg yn hyderus yn esbonio i’r disgyblion beth maent eisiau ganddynt, sut mae’r athro yn mynd i’w addysgu a sut mae’r dosbarth yn cael ei redeg gan gynnwys ymddygiad disgyblion a strategaethau’r athro.

Mae’r ail lens yn trafod y dosbarth ar y cyfan. Mae disgyblion yn gallu cael eu heffeithio yn hawdd gan unrhyw ddigwyddiad o fewn dosbarth ac ellir ddifetha'r awyrgylch dysgu yn llwyr. Wrth i’r digwyddiad hyn ddigwydd, cafodd y disgyblion oedd yn agos i’r disgybl gael eu tynnu mewn i’r sefyllfa yn syth ac cael eu tynnu oddi wrth eu gwaith. Wrth i’r athro fynd o amgylch y dosbarth yn edrych dros waith y disgyblion, credaf fod hyn yn gallu creu awyrgylch ynysig iawn i’r disgybl. Gelli’r yr athro wedi defnyddio ychydig o dechneg Vergotzgy drwy roi cyfle i’r disgyblion adolygu ac adfyfyrio gwaith eu cyd-ddisgyblion lle efallai mae gan rai allu gwell na’r lleill. Byddai hyn yn creu awyrgylch mwy anffurfiol ac yn eu galluogi i adolygu meini prawf mae’r athro wedi ei osod. Gwelir y dechneg yma yn ‘the more knowledgeable other’ a dywed (Yasmine Abtahi 2017)22 bod Vygotsky yn credu bod dysgu ar y gorau mewn presenoldeb disgyblion eraill, yn enwedig pan mae’r disgyblion hynny yn yr achos yma yn fwy gwybodus ac yn gallu annog a helpu cyd- ddisgyblion i wella eu dealltwriaeth o’r pwnc o dan sylw.

Yn ein sefyllfa ni fel myfyrwyr a sefyllfa COVID-19, ‘roedd cael cyfle i allu trafod gydag ein cydweithwyr ac athrawon eraill yn anodd iawn, ac felly roedd cael barn pobl arall ar y mater ddim yn bosibl. Mewn sefyllfa arferol bydd hyn yn wahanol, ac mi fydd yna fodd o allu gweld sut y bydd athrawon eraill wedi delio gyda’r sefyllfa o dan sylw ac yna cyfle i allu dod o hyd i’r ffordd briodol o oresgyn sefyllfa fel hyn y tro nesaf. 

Mae’r ddau brif theori a all helpu athrawon yn y dyfodol os yw sefyllfa debyg yn codi, sef theori Dreikur a Vygostky, yn rhai hynod ddefnyddiol i allu rheoli dosbarth, ei rhoi nhw mewn i safle ac awyrgylch addysgu priodol ac i ddefnyddio gwybodaeth eu gilydd i allu cynnal eu haddysgu. Mae theori (Gagne 1985)23 ‘Learning Conditions’ yn dweud bod yna sawl cyflwr gwahanol o addysgu ac mae rhain yn gallu cael eu dewis a’u dethol i fod yn addas ar gyfer dosbarthau priodol er mwyn cyrraedd anghenion pob un disgybl. Fe fydd hyn yn rhoi rhyddid i’r athro sut i ddangos gwybodaeth, sut i ymateb i ddigwyddiadau gwahanol sydd o fudd i'r disgyblion, a all amrywio o ddosbarth i ddosbarth yn dibynnu ar allu, dynamig a chefndir dysgu’r disgyblion. 

Yn olaf, Fe all yr athro roi cyfle i’r disgyblion  chwarae gyda’r syniad o bŵer o fewn y dosbarth. Mae cael llais y disgybl yn rhoi cyfle i’r athro fyfyrio eu penderfyniadau ac i ddewis beth sydd yn gweithio orau i’r disgyblion. Mae gwrando ar lais y disgybl yn gallu creu perthynas cryf rhwng datblygiad yr athro a dysgu'r disgyblion. Dywedir (Julia Flutter 2007)24 allan o’r erthygl ‘Teacher development and pupil voice’ bod llais y disgybl  “offers pupils opportunities for active involvement in decision-making within their schools” (T344) sydd yn bwysig i wneud yn siŵr bod y disgyblion yn cael siapio’r dysgu  i’r gorau iddyn nhw. 

Casgliad:
Wrth i mi ysgrifennu’r traethawd hon, ‘rwyf wedi dysgu pwysigrwydd hyder disgyblion o fewn awyrgylch dosbarth, ar ffaith bod angen i athrawon ymateb i sefyllfaoedd gwahanol mewn ffyrdd gwahanol yn dibynnu ar y dosbarth a’r ddisgybl o dan sylw. ‘Rwyf wedi dysgu’r pwysigrwydd o gael cyfnod pontio i ddisgyblion newydd a'r ffaith ei fod yn gyfnod bregus iawn i ddisgyblion yn enwedig yn y wythnosau cyntaf. Mae’r theorïau a amlycaf yn yr adran adfyfyrio yn enghreifftiau o sut i oresgyn problemau tebyg gan liwio'r ffyrdd o addysgu i fynd gyda’r disgyblion sydd yn cael eu addysgu, bydd hyn yn galluogi’r safon dysgu gorau posibl. 

Yn y dyfodol hoffwn gael cyfle i ail-ymweld a’r dosbarth bues yn arsylwi i weld sut y mae’r amgylchiadau ar ymatebion fel dosbarth wedi newid ar ôl cael sawl mis i arfer gyda’r ysgol a strategaethau’r athrawon. Hoffwn gael amser i drafod y digwyddiad gyda’g athrawon eraill er mwyn cael barn wahanol ar y sefyllfa o fewn bywyd real ysgol. Mae’n un modd cael barn athronyddol ar sut i ddelio gyda sefyllfa ond byddai’n  hynod fuddiol fel darpar athro cael clywed barn athrawon profiadol, sy’n gywnebu problemau mwy ymarferol sydd efallai yn fwy anodd i  ddatrys ond efallai sy’n  edrych yn rhai hawdd ar bapur. 

‘Rwyf wedi creu gwerthusiad critigol ar ddigwyddiad o fewn safle dosbarth wrth arsylwi blwyddyn saith, ac yn gweld bod yna ffordd o allu datrys y sefyllfa yma drwy edrych ar anghenion y disgyblion ac yna siapio’r ffordd o ddysgu a’r ymatebion gan yr athro i fynd gyda deinameg y dosbarth o dan sylw.


Atodiadau (Tua 1,000 gair)
1. ARSYLWI / NODIADAU MAES
(Addaswyd y cwestiynau o Fletcher Wood (2016)
	Dyddiad ac amser, grŵp blwyddyn:
30/09/20 – 10:05/11:05 – Blwyddyn 7

	Manylion y wers: 
· Amryw o siaradwyr Cymraeg.
· Amryw o allu braslunio o fewn y dosbarth.
· Dilyn rheolau COVID. 
· Dal yn eithaf cynnar yn y flwyddyn– dim ond 5 wythnos mewn i’w flwyddyn gyntaf.

	Diwylliant yr ystafell ddosbarth
· Llinell tu allan i'r dosbarth, rhifo disgybl i bob desg fel y maen nhw’n dod i mewn.
· Myfyrio, dangos beth oedd y disgyblion yn y dosbarth blaenorol yn gwneud yn dda a ddim mor dda.
· Disgybl yn rhoi ateb Saesneg, ddim yn cario mlaen gyda’r wers tan ohonyn nhw’n cael ateb Cymraeg.
· Elfen llym i'r dosbarth, elfen o ddisgyblaeth.
· Pawb yn cael yr un cyfle.
· Athrawes yn aros am ddistawrwydd a phawb i wrando yn astud

	Amcanion
· Amcanion y wers: Dysgu a datblygu ei sgiliau braslunio.
· Trafod cregyn y môr, tynnu lluniau o wahanol fathau, ar ddarn o bapur hir ar y bwrdd. 
· Trafod gweithio dan bwysau, gan ei bod nhw wedi cyfyngu o amser. – 
· Pwysleisio manylder i'r disgyblion – creu ffocws pendant o beth sydd angen i weithio arno 

	Cyfarwyddyd
· Esboniad clir, ailadrodd – mynd trwy bopeth mwy nag unwaith.
· Braslun o gragen, rhoi munud. – tra bod yr athro yn gwneud y gofrestr.
· Ymarfer nesaf: Braslun o’r gragen, gorfod bod tua maint ei chas bensil, cael ei wneud gyda beiro, ddim hawl tynnu’r beiro i ffwrdd o’r papur, - Tip llygaid gorfod symud yr un cyflymder ar feiro. – Rhoi amser iddyn nhw i weithio. 
· Athrawes yn gwneud i'r disgyblion ddod o amgylch bwrdd yn y cefn – dangos sut byddi hin ei wneud e – pwysleisio ar gadw ei llygaid ar y gragen. 
· Mynd trwy gam wrth gam o sut bydd yr athro yn gwneud braslun o’r gragen.
· Athrawes yn gwneud i'r disgybl i fyfyrio ar ei siâp – gwneud iddo fe ateb y cwestiwn – wedyn pwysleisio ar y siâp

	Mynediad a her
· Pawb yn gwneud braslun yr un o gragen y môr.
· Pwysleisio ar faint ac yn y blaen y gragen – ai ail-wneud eto yn fwy.
Cymryd amser greu braslun o gragen – mewn mwy o fanylder
· Athrawes yn gofyn i wneud yn union yr un dasg, ond ei wneud gyda’r llaw arall, llaw gwan. – Cael ei amseru
· Pwysleisio ar ddiffyg edrych, hynny yn bwysig.
· Defnyddio Golosg (Charlcole) – a braslunio cragen – esboniodd yr athrawes i dal e mewn man cywir wrth godi ei braich ac wedyn gwneud braslun mawr ar ben y brasluniau arall – dim gwasgu yn rhy galed.

	Asesiad
· Datblygu ei Chymraeg
· Dyblygu ei sgiliau braslunio
· Pwyslais ar fanylder, maint a siâp.
· Rhoi gôl i'r plant, i fod yn y dosbarth gorau'r athrawes = rhoi targed iddyn nhw.
· Pwysleisio manylder
· Pethau yn dechrau gwella – chwarae gyda marciau gwahanol , gwella graddfa.

	Manylion Penodol / Digwyddiadau Critigol
· Bys ar y ceg i gadw pawb yn dawel.
· Athrawes yn gofyn i neud braslun o gragen yn yr amser oedd yr athrawes yn neud y gofrestr. 
· Wedi dweud wrth un o’r disgyblion – bod ei ddarlun yn well yn barod – 25 munud mewn i’r wers ac mae yna wellhad sylweddol.
· Gofyn i'r dosbarth i weithion galed gyda’r beiro, fel bod y beiro wedi blino erbyn y wers nesaf.
· Grŵp o dri yn y cefn gydag ychydig o sŵn, athrawes wedi cyfeirio atyn nhw dipyn ond dal ychydig o sŵn. 
· Athrawes yn mynd o amgylch pawb yn yr ystafell yn unigol. 
· Yr un disgybl yn gwneud sŵn, gofyn cwestiynau a chreu problemau – Athro/Athrawes yn rhoi llinell ar waith disgybl wrth roi adborth – pam gwneud hyn?



COFNOD ADNABOD DIGWYDDIADAU CRITIGOL

	Manylion sy'n berthnasol i'r cyd-destun ymchwil.
Dyddiad/amser.
Oedran/Cyfnod y grŵp.
Pobl dan sylw.
Gwybodaeth gyd-destunol
o nodiadau maes.
	· 30/09/20
· 10:05-11:05
· Blwyddyn 7
· Mewn ystafell ddosbarth.
· Amryw o siaradwyr Cymraeg.
· Amryw o allu braslunio o fewn y dosbarth.
· Dilyn rheolau COVID. 
· Dal yn eithaf cynnar yn y flwyddyn– dim ond wythnos 5 o fod mewn yn yr ysgol.



	Beth ddigwyddodd? Dadfeiliad manwl o'r hyn a arsylwyd gennych a pha syniadau ar addysgeg ac ymarfer a ddigwyddodd i chi o ganlyniad, gan edrych tuag at eich ymchwil.
	
· Wrth i’r athro/athrawes fynd o amgylch y dosbarth yn rhoi adborth unigol a rai gwaith, mae’n cyrraedd un o’r disgyblion sydd yn gwneud y fwyaf o sŵn, er yn fy marn i ei fod ddim yn fwriadol bod y disgybl yn tarfu ar draws y wers, maent yn rhoi enghraifft o’r gwaith ar bapur y disgybl ac yna yn rhoi llinell trwy ei waith. 
· Felly wnaeth y cwestiwn codi o - ‘Ba fath o berthynas sydd gan athrawon a disgyblion a sut mae athrawon yn ymddwyn yn wahanol gyda disgyblion gwahanol a sut mae disgyblion yn ymateb yn wahanol i sefyllfaoedd gwahanol ac ydi’r ffaith bod y disgyblion pum wythnos mewn i’w flwyddyn gyntaf yn effeithio ar sut y maent yn ymateb i’r sefyllfaoedd hynny?’
· Mae hwn yn galluogi mi i edrych ar hyder disgyblion o fewn dosbarth, yn ogystal i’r perthynas sydd i’w gael rhwng athro/athrawes a disgybl.  
· Mae’r ffaith bod y disgyblion mond chwe wythnos mewn i’w flwyddyn gyntaf yn yr ysgol yn codi’r cwestiwn i mi o a fydd y disgybl wedi ymateb yn wahanol petai nhw ychydig fisoedd mewn i'r flwyddyn. 
· Adfyfyrio sut y gall yr athro/athrawes wedi ymateb yn wahanol i'r sefyllfa, a pha theorïau all cael ei ddefnyddio i oresgyn hyn.

